

ที่ มท ๐๘21.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 กรกฎาคม 2568

เรื่อง การกำชับองค์กรปกครองส่วนท้องถิ่นในการดำเนินการขออนุญาตเข้าทำประโยชน์ในพื้นที่ป่าไม้
ก่อนได้รับอนุญาต ตามมติคณะรัฐมนตรีเมื่อวันที่ 25 กุมภาพันธ์ 2568

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0821.3/ว 1922 ลงวันที่ 2 พฤษภาคม 2568

 ตามที่ กรมส่งเสริมการปกครองท้องถิ่นได้ขอความร่วมมือจังหวัดสั่งกำชับองค์กรปกครองส่วนท้องถิ่นให้ดำเนินการสำรวจพื้นที่ที่ได้เข้าทำประโยชน์ในพื้นที่ป่าไม้ก่อนได้รับอนุญาตและให้ดำเนินการขออนุญาต
ตามมติคณะรัฐมนตรีเมื่อวันที่ 25 กุมภาพันธ์ 2568 ให้แล้วเสร็จภายในระยะเวลาที่กำหนด และให้รายงานผลการดำเนินการดังกล่าวให้กรมส่งเสริมการปกครองท้องถิ่นทราบ นั้น

กรมส่งเสริมการปกครองท้องถิ่นพิจารณาแล้วเห็นว่า เพื่อให้การดำเนินการขออนุญาตเข้าทำประโยชน์ในพื้นที่ป่าไม้ก่อนได้รับอนุญาตตามมติคณะรัฐมนตรีเมื่อวันที่ 25 กุมภาพันธ์ 2568 ขององค์กรปกครองส่วนท้องถิ่นเป็นไปด้วยความเรียบร้อย จึงขอความร่วมมือจังหวัดดำเนินการ ดังนี้

1. เร่งรัดติดตามผลการดำเนินการการขออนุญาตเข้าทำประโยชน์ในพื้นที่ป่าไม้ก่อนได้รับอนุญาตขององค์กรปกครองส่วนท้องถิ่นตามมติคณะรัฐมนตรีเมื่อวันที่ 25 กุมภาพันธ์ 2568 และรายงานให้
กรมส่งเสริมการปกครองท้องถิ่นทราบตามช่องทางที่กำหนดตามหนังสือที่อ้างถึง โดยกำหนดการรายงาน ดังนี้

 1) ครั้งที่ 1 ภายในวันที่ 31 กรกฎาคม 2568

 2) ครั้งที่ 2 ภายในวันที่ 15 สิงหาคม 2568

 3) ครั้งที่ 3 ภายในวันที่ 31 สิงหาคม 2568

 2. กำชับองค์กรปกครองส่วนท้องถิ่นให้ดำเนินการขออนุญาตเข้าทำประโยชน์ในพื้นที่ป่าไม้ก่อนได้รับอนุญาตตามมติคณะรัฐมนตรีเมื่อวันที่ 25 กุมภาพันธ์ 2568 ให้แล้วเสร็จภายในวันที่ 24 สิงหาคม 2568

จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองสาธารณสุขและสิ่งแวดล้อมท้องถิ่น

ร.อสถ................................................

ผอ.กสส..............................................

ผอ.กง.ทช. ........................................

หน.ฝ.ทบ. ........................................

จนท..................................................

กลุ่มงานทรัพยากรธรรมชาติ

โทร. ๐-๒๒๔๑-๙๐๐๐ ต่อ 2112
โทรสาร 0-2241-2066

ไปรษณีย์อิเล็กทรอนิกส์ saraban@dla.go.th.